Document ID: 31998L0098

Direktiva Komisije 98/98/ES
z dne 15. decembra 1998
o petindvajseti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], nazadnje spremenjene z Direktivo Komisije 98/73/ES [2], in zlasti člena 28 Direktive,
ker Priloga I k Direktivi 67/548/EGS vsebuje seznam nevarnih snovi, skupaj s podrobnostmi o razvrščanju in označevanju vsake snovi; ker so sedanja znanstvena in tehnična dognanja pokazala, da je treba prilagoditi seznam nevarnih snovi v navedeni prilogi; ker je posledično treba spremeniti predgovor k Prilogi I, tako da se vključijo spremembe v nomenklaturi, obliki vpisov, oznak, ki se nanašajo na identifikacijo, razvrščanje in označevanje snovi, in oznak, ki se nanašajo na označevanje pripravkov; ker seznam nevarnih snovi v Prilogi I vsebuje snovi, za katere so bila na podlagi Akta o pristopu Avstrije, Finske in Švedske Avstriji in Švedski dovoljena posebna začasna odstopanja glede razvrščanja in označevanja; ker Akt o pristopu predvideva ponovni pregled zahtev za razvrščanje in označevanje teh snovi; ker navedeni ponovni pregled vodi k prilagajanju razvrstitev za celo vrsto takih snovi;
ker Priloga III k Direktivi 67/548/EGS vsebuje seznam stavkov o naravi posebnih tveganj, ki se pripisujejo nevarnim snovem in pripravkom; ker je treba uvesti nove stavke, ki pri nekaterih snoveh in pripravkih kažejo na nevarnost za zdravje;
ker Priloga IV k Direktivi 67/548/EGS vsebuje seznam stavkov, ki navajajo varnostne nasvete glede nevarnih snovi in pripravkov; ker je treba ponovno pregledati in popraviti nekatere stavke o varnostnih nasvetih, ki se nanašajo na nevarnost za zdravje in okolje; ker je treba uvesti nekatere stavke o varnostnih nasvetih, ki se nanašajo na nevarnost za zdravje; ker je prav tako treba uvesti nekatere sestavljene stavke, ki se nanašajo na uporabo nevarnih snovi in pripravkov;
ker Priloga VI k Direktivi 67/548/EGS vsebuje priročnik o razvrščanju in označevanju nevarnih snovi in pripravkov; ker je treba ta priročnik spremeniti;
ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,
SPREJELA NASLEDNJO DIREKTIVO:
Člen 1
Direktiva 67/548/EGS se spremeni.
1. Priloga I se spremeni:
(a) besedilo iz Priloge 1A k tej direktivi nadomesti ustrezno besedilo v predgovoru;
(b) vpisi iz Priloge 1B k tej direktivi nadomestijo ustrezne vpise;
(c) vstavijo se vpisi iz Priloge 1C k tej direktivi;
(d) črtajo se vpisi iz Priloge 1D k tej direktivi.
2. Priloga 2 k tej direktivi se vstavi v Prilogo III.
3. Priloga IV se spremeni:
(a) stavki v Prilogi 3A k tej direktivi nadomestijo ustrezne stavke;
(b) vstavijo se stavki iz Priloge 3B k tej direktivi;
(c) vstavijo se sestavljeni stavki iz Priloge 3C k tej direktivi.
4. Priloga VI se spremeni, kakor je določeno v Prilogi 4 k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 2000. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva, ter tabelo ujemanja med to direktivo in sprejetimi nacionalnimi predpisi.
Člen 3
Ta direktiva začne veljati tretji dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 15. decembra 1998

Labels: 12
3
15
20